หุ้น9มี.ค.ปิดลดลง 1.56 จุด
&nbsp;ดัชนีหุ้นไทยปิดตลาดวันนี้ที่ระดับ 1017.01 จุด ลดลง 1.56 จุดหรือ0.15%&nbsp; ด้วยมูลค่าการซื้อขาย31,081.78 ล้านบาท
9 มี.ค. 2554

ดัชนีหุ้นไทยปิดตลาดวันนี้ที่ระดับ 1017.01 จุด ลดลง 1.56 จุดหรือ0.15%  ด้วยมูลค่าการซื้อขาย31,081.78 ล้านบาท
นักวิเคราะห์บล.กรุงศรีอยุธยากล่าวว่า ดัชนีหุ้นที่ปิดตลาดลดลงวันนี้ส่วนหนึ่งจากแรงขายทำกำไรในหุ้นกลุ่มธนาคารพาณิชย์หลังจากธนาคารแห่งประเทศไทยได้ขึ้นดอกเบี้ยในตลาดซื้อคืนพันธบัตร(อาร์พี)1วันอีก0.25%เป็น 2.50 %ตามคาดจึงเกิดการขายทำกำไรเมื่อข่าวเกิดขึ้นจริง
นอกจากนี้ผลจากราคาน้ำมันดิบที่ปรับตัวลดลง ทั้งจากผู้นำลิเบียยอมถอนหากได้รับความปลอดภัยและการที่กลุ่มประเทศผู้ค้าน้ำมัน(โอเปก)เตรียมเพิ่มกำลังผลิตจึงกดดันให้นักลงทุนเทขายหุ้นพลังงานออกมาด้วย
" แม้จะเริ่มมีการทำกำไรระยะสั้นให้เห็น แต่ปริมาณซื้อขายก็ไม่ได้ออกมามากนัก ถ้ามองในทางบวกการอ่อนตัวในวันนี้ อาจเป็นเพียงการชะลอตัวเพื่อลดภาวะซื้อมากเกินไประยะสั้น ก่อนจะกลับมาปรับตัวสูงขึ้นต่อในวันถัดไปและการที่ตลาดฯภูมิภาคยังคงเป็นบวก ค่าเงินบาทแข็งค่าขึ้นต่อเนื่อง ทำให้การอ่อนตัวลงในบ่ายนี้น่าจะไม่มากไปกว่าช่วงเช้า SET กรอบ 1025-1015 จุด"